Požeško-slavonska županija, Županijska 7, Požega, OIB: 48744373701 koju zastupa Županica Antonija Jozić, univ. mag. oec., (u nastavku teksta: Županija)

i

\_\_\_\_\_\_\_\_\_\_\_\_\_\_\_\_\_\_\_, sa sjedištem: \_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, koju zastupa osoba ovlaštena za zastupanje \_\_\_\_\_\_\_\_\_\_\_\_ (u nastavku teksta: Korisnik),

sklapaju sljedeći:

**U G O V O R**

**o sufinanciranju programa javnih potreba u tehničkoj kulturi u 2025. godini**

**Članak 1.**

Ovim Ugovorom o sufinanciranju programa javnih potreba u tehničkoj kulturi u 2025. godini (u daljnjem tekstu: Ugovor) uređuju se međusobni odnosi Županije i Korisnika vezani uz korištenje proračunskih sredstava Županije za zadovoljenje javnih potreba u tehničkoj kulturi u 2025. godini.

**Članak 2.**

Županija će sufinancirati program / projekt Korisnika \_\_\_\_\_\_\_\_\_\_\_\_\_\_\_\_\_\_\_\_\_ u iznosu od \_\_\_\_\_\_\_\_\_\_\_\_ eura (slovima: \_\_\_\_\_\_\_\_\_\_\_ eura).

Navedena sredstva će se isplatiti iz Proračuna Požeško-slavonske županije za 2025. godinu, iz programa 1017 Sport i tehnička kultura, aktivnosti A101703 Javne potrebe u tehničkoj kulturi.

Sredstva će se doznačiti na račun Korisnika broj HR\_\_\_\_\_\_\_\_\_\_\_\_\_\_\_\_\_ prema dinamici programa, a u skladu s raspoloživim sredstvima u Proračunu Županije.

**Članak 3.**

Korisnik se obvezuje doznačenim financijskim sredstvima raspolagati strogo namjenski sukladno čl. 2. st. 1. ovog Ugovora, po načelima dobrog gospodarenja.

Ukoliko Korisnik iz bilo kojeg razloga ne može ostvariti program / projekt za koji je podnio prijavu dužan je o tome, uz pisano obrazloženje, pravovremeno izvijestiti Županiju.

Županija zadržava pravo obustaviti dodjelu ili tražiti povrat doznačenih sredstava u slučaju neispunjavanja obveza iz st. 1. i 2. ovog članka o čemu će obavijestiti Korisnika pisanom obaviješću.

**Članak 4.**

Radi kontrole namjenskog korištenja sredstava Korisnik se obvezuje da će Županiji dostaviti izvješće o provedbi programa / projekta koje treba sadržavati:

* Obrazac opisnog izvještaja,
* Obrazac proračuna uz detaljno dokumentiranje svih troškova i priloge, a koji obuhvaćaju:
	+ preslike računa koje glase na Korisnika,
	+ preslike izvatka poslovnog računa ili isplatnice i blagajnička izvješća Korisnika na kojima je vidljiva transakcija i
	+ ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.

Izvješće iz st. 1. ovog članka dostavlja se u roku od 30 dana od završetka programa / projekta, a najkasnije do 31.12.2025.

Izvješće se dostavlja popunjeno i ovjereno u elektroničkom obliku, zajedno s ostalom potrebnom dokumentacijom iz st. 1. ovog članka.

Županija ima pravo koristiti izvješće i programski materijal Korisnika za svoja izvješća i publikacije.

**Članak 5.**

Županija ima pravo kontinuirano pratiti i vrednovati izvršenje programa / projekta Korisnika te pratiti financiranje i trošenje odobrenih sredstava.

Županija može, ukoliko to ocijeni potrebnim, obaviti kontrolu kroz terenski obilazak Korisnika.

**Članak 6.**

Korisnik je obvezan u svim tiskanim i elektroničkim materijalima kao i medijskim objavama na vidljivom mjestu istaknuti grb i naziv Požeško-slavonske županije kao institucije koja sufinancira program / projekt koji je predmet Ugovora.

Korisnik je dužan informaciju iz stavka 1. ovog članka prenositi na potpun i točan način, odnosno u govornom i pisanom obliku upotrebljavati potpun i točan naziv institucije koja sufinancira program / projekt koji je predmet Ugovora.

**Članak 7.**

Korisnik se obvezuje pravodobno obavijestiti Županiju o svim promjenama koje imaju ili bi mogle imati utjecaja na ugovorna prava i obveze te vezano za statusna pitanja (promjena bankovnog računa, promjena adrese ili drugih kontakata i sl.).

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije programa / projekta koje onemogućuju ili mijenjaju vrstu ili opseg planiranih aktivnost te izvršenje u ugovorenom roku ili u okviru odobrenih sredstava.

U slučaju nastanka objektivnih smetnji iz st. 2. ovog članka Korisnik i Županija će sporazumno utvrditi izmjene ugovorenih obveza.

**Članak 8.**

Županija ne snosi odgovornost za eventualne štete proizašle iz bilo koje aktivnosti Korisnika u provedbi ugovorenog programa / projekta.

Ako se ukupni prihodi Proračuna Požeško-slavonske županije za 2025. godinu ostvare ispod planiranih, ugovorne strane su suglasne da se sredstva namijenjena sufinanciranju programa / projekta Korisnika razmjerno umanje.

Ugovorne strane suglasno utvrđuju da se u slučaju nastupa okolnosti iz st. 2. ovog članka neće sklapati dodatak ovom Ugovoru, već će Županija o istome Korisnika obavijestiti pisanim putem.

**Članak 9.**

Ugovorne strane su suglasne da će sve eventualne sporove rješavati sporazumno.

**Članak 10.**

Ovaj Ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija.

**Članak 11.**

Ugovor stupa na snagu danom potpisivanja.

KLASA:

URBROJ:

Požega,

|  |  |
| --- | --- |
|  **Korisnik** **Osoba ovlaštena za zastupanje** |  **ŽUPANICA** **Antonija Jozić, univ. mag. oec.** |